सेफ्टी के लिए जागरूक करने ठेका श्रमिकों को बताए बचाव का तरीके
भिलाई|बीएसपी ठेका श्रमिकों को कामकाज में लापरवाही से होने वाले हादसों से बचाव का तरीका बताया गया। प्रोजेक्ट एरिया के दर्जनों मजदूरों को सेफ्टी का नियम बताने के साथ ही डेमो भी कराया गया। बीएसपी के परियोजना विभाग के विस्तार कार्यालय में सुरक्षा जागरूकता कार्यक्रम “जागृति” में सेफ्टी कल्चर एक्सचेंज कार्यक्रम किया गया।सेफ्टी आॅफिसर ने ऊंचाई पर सुरक्षित कार्य करने से संबद्ध प्रेक्टिसेज की जानकारी दी। फुल बाॅडी हार्नेस के सही उपयोग का तरीका समझाने के साथ प्रशिक्षण दिया गया। वहीं सेफ्टी आॅफिसर ने एक्सीडेंट केस स्टडीज के माध्यम से व्यवहार आधारित सुरक्षा विषय पर श्रमिकों को कार्यक्षेत्र में अपनाई जा रही बेस्ट सेफ्टी प्रेक्टिसेस को साझा किया। उप महाप्रबंधक डॉ. जय प्रकाश पाण्डेय बतौर मुख्य अतिथि शामिल हुए। ठेका श्रमिकों में सुरक्षा चेतना जागृत करने के उद्देश्य से विभिन्न परियोजना अंचलों से पहुंचे लगभग 60 ठेका श्रमिकों के साथ सवाल-जवाब भी किया गया।
hin_Deva hin_Deva